Covid-19: Nóg 2 sterfDr. Zweli Mkhize. Foto: Elmond Jiyane Nog twee pasiënte in Suid-Afrika het gesterf weens die nuwe koronavirus wat Covid-19 veroorsaak. Dit bring die land se dodetal nou op 54 te staan. Dr. Zweli Mkhize, minister van gesondheid, het Sondagaand in sy jongste verklaring gesê dié sterftes is onderskeidelik in die Wes-Kaap en KwaZulu-Natal aangemeld. Volgens Mkhize staan die getal bevestigde gevalle van die nuwe koronavirus nou op 3 158. Die getal het in die afgelope 24 uur met 124 toegeneem. Gauteng is steeds die provinsie met die meeste gevalle. Altesaam 1 148 mense in dié provinsie het reeds positief getoets vir Covid-19. Die Wes-Kaap het in die stadium 868 gevalle gevolg deur KwaZulu-Natal met 617 gevalle. Altesaam 114 711 toetse is tot op hede uitgevoer, het die minister bevestig. Wil jy op die hoogte bly van alle nuus oor Covid-19 op Maroela Media? Kliek hier om in te teken op ŉ daaglikse nuusbrief.